กิ๊กดู๋ สงครามเพลงเงินล้าน

กิ๊กดู๋ เป็นรายการโทรทัศน์ประเภทวาไรตี้เกมโชว์ ออกอากาศครั้งแรกเมื่อวันที่ 24 ตุลาคม พ.ศ. 2553 โดยออกอากาศทุกวันอาทิตย์ เวลา 15:45 - 17:30 น. ทางสถานีโทรทัศน์สีกองทัพบกช่อง 7 ผลิตโดย บริษัท เจเอสแอลโกลบอลมีเดีย จำกัด และ บริษัท ทริปเปิ้ลทู จำกัด โดยมีรูปแบบรายการเป็นวาไรตี้เกมโชว์ที่มีความหลากหลาย

ทั้งนี้ กิ๊กดู๋ เกิดจากการรวมเวลารายการของสองบริษัท คือ รายการ 07 โชว์ ของ เจเอสแอลโกลบอลมีเดีย ที่อยู่คู่กับสถานีมานานถึง 23 ปี (นับตั้งแต่รายการ วิก 07) ซึ่งอยู่ในช่วง 15:45 - 17:00 น. และรายการแฟนคลับ ของ ทริปเปิ้ลทู ซึ่งอยู่ในช่วง 17:00 - 17:30 น. ทำให้ทั้งสองบริษัทกลายเป็นผู้เช่าเวลารายการร่วมกัน และ กิ๊กดู๋ นับเป็นรายการที่สองต่อจาก กลมกิ๊ก ที่ทั้งสองบริษัทผลิตรายการร่วมกัน

ต่อมามีการปรับเปลี่ยนรูปแบบรายการใหม่ โดยใช้ชื่อรายการว่า ""กิ๊กดู๋ สงครามเพลง"" เป็นการแข่งขันร้องเพลงระหว่างชุมชนต่อชุมชน เพื่อหาผู้ชนะประจำสัปดาห์ และผู้ชนะเลิศประจำฤดูกาล และ จากนั้นก็หยุดพักการออกอากาศของรายการ กิ๊กดู๋ สงครามเพลง ไป 1 เดือน เพราะช่อง 7 เตรียมรายการอื่นๆ ที่จะลงแทนในวันอาทิตย์ ซึ่ง JSL สัญญาเช่ารายการในวันอาทิตย์ มานาน เกือบ 26 ปี

เวลาต่อมา รายการกิ๊กดู๋ สงครามเพลง ก็กลับมาอีกครั้ง ซึ้งการแข่งขันร้องเพลง เหมือนเดิมทุกประการ แต่เพิ่มเติมคือ แจก 1 ล้านบาท สำหรับ ผู้ชนะเลิศประจำฤดูกาล ภายใต้ชื่อใหม่ว่า ""กิ๊กดู๋ สงครามเพลงเงินล้าน"" ซึ่งออกอากาศทุกคืนวันอังคาร

ต่อมา รายการกิ๊กดู๋ สงครามเพลงเงินล้าน ได้ย้ายกลับมาออกอากาศในช่วงเวลากลางวันอีกครั้งหนึ่ง ซึ่งออกอากาศในเวลาเดิมนับตั้งแต่เริ่มต้นรายการ แต่จะไปออกอากาศในทุกวันเสาร์แทน และออกอากาศแทนช่วงเวลาของรายการสับขาหลอก ซึ่งเริ่มต้นขึ้นตั้งแต่วันที่ 2 กันยายน พ.ศ. 2560 อนึ่ง สำหรับช่วงเวลาการออกอากาศเดิมนั้น ทางรายการฯได้นำช่วงประชันเงาเสียง แยกออกไปจัดตั้งเป็นรายการใหม่ ซึ่งใช้ชื่อว่า ""กิ๊กดู๋ สงครามเพลงเงาเสียง"" โดยออกอากาศแทนเวลาเดิมของรายการมาตั้งแต่วันที่ 15 สิงหาคม พ.ศ. 2560 เป็นต้นมา ซึ่งสรุปให้เห็นว่ารายการฯได้ถูกแยกออกไปเป็น 2 รายการไปโดยปริยาย

ล่าสุด กิ๊กดู๋ ได้เปลี่ยนรูปแบบใหม่อีกครั้ง แต่จะแจก 1 ล้านบาทเป็นทุกสัปดาห์ ในชื่อ ""กิ๊กดู๋ ซุปตาร์เงินล้าน"" ซึ่งเริ่มในวันที่ 17 กุมภาพันธ์ พ.ศ. 2561 เป็นต้นไป และในปี พ.ศ. 2562 กิ๊กดู๋จะย้ายไปออกอากาศทางช่องพีพีทีวี โดยเปลี่ยนผู้ผลิตหลักเป็น บริษัท บางกอกมีเดียแอนด์บรอดคาสติง จำกัด ในขณะที่ เจเอสแอลโกลบอลมีเดีย และ ทริปเปิ้ลทู จะรับจ้างผลิตรายการต่อไปตามเดิม เพื่อให้ทั้งสองมีรายได้จากส่วนแบ่งค่าโฆษณามากขึ้นและลดภาระค่าเช่าเวลา นับเป็นรายการแรกจากช่อง 7 HD ที่ย้ายช่องออกอากาศอย่างเป็นทางการ อีกทั้งกลับมาใช้ชื่อ ""กิ๊กดู๋ สงครามเพลงเงินล้าน"" และรายการแยกของ กี๊กดู๋ ("สงครามเพลงเงาเสียง") ควบรวมเป็นรายการเดียวกัน

ช่วงทดลองวิทยาศาสตร์เพื่อพิสูจน์ว่าจะใช้ชีวิตประจำวันได้หรือไม่ โดยที่ผู้ชมทางบ้านได้เขียนจดหมายไปยังรายการ และให้รายการได้ทดลองวิทยาศาสตร์ที่ผู้ชมทางบ้านเขียนจดหมาย โดยการนำเสนอคล้ายคลึงกับรายการ จิกะไบต์

ช่วงที่คนไทยที่จะแสดงความสามารถ ความรอบรู้ต่างๆ ที่อยากจะออกรายการ อาทิเช่น จดจำหมายเลขไปรษณีย์ หรือ หมายเลขสายรถประจำทาง เป็นต้น
ช่วงที่พิธีกรที่จะสนทนากับดารารับเชิญที่จะมาเชิญในแต่ละสัปดาห์นั้น ที่เคยมีประเด็นข่าวของวงการบันเทิงต่างๆ
ช่วงการแสดงละครตลก โดยนักแสดงจากทริปเปิ้ลทู ได้แก่ ติ๊ก กลิ่นสี, จาตุรงค์ มกจ๊ก, นุ้ย เชิญยิ้ม และนักแสดงจากเจเอสแอล ได้แก่ วรรธนะ กัมทรทิพย์, เชษฐวุฒิ วัชรคุณ และ เชาวลิต ศรีมั่นคงธรรม (เชาเชา)

รอบสุดท้าย (Jackpot) ของรายการกิ๊กดู๋ มีแผ่นป้ายของผู้สนับสนุนรายการทั้งหมด 16 แผ่นป้าย แบ่งเป็นแผ่นป้ายกิ๊ก 8 แผ่นป้าย เป็นแผ่นป้ายเปล่าไม่มีเงินรางวัลแต่อย่างใด และแผ่นป้ายดู๋ 8 แผ่นป้าย มีเงินรางวัล 5,000 บาท ทั้งนี้ถ้าผู้เข้าแข่งขันทั้ง 5 คนสามารถเปิดแผ่นป้ายดู๋ได้ครบ 5 แผ่นป้าย จะได้รับเงินรางวัล 25,000 บาท โดยเงินรางวัลที่ได้จะมอบให้กับหน่วยงานสาธารณประโยชน์ต่างๆ

ต่อมาได้ปรับเปลี่ยนเป็นแผ่นป้ายกิ๊ก 8 แผ่นป้าย ดู๋ 7 แผ่นป้าย และดู๋คูณสอง 1 แผ่นป้าย ให้ผู้เข้าแข่งขัน 5 คน จะต้องเปิดป้ายคนละ 1 แผ่นป้าย ทั้งหมด 5 แผ่นป้าย ถ้าเปิดแผ่นป้าย "ดู๋" จะได้รางวัลป้ายละ 10,000 บาท ถ้าเปิดแผ่นป้าย "กิ๊ก" จะได้รับรางวัลป้ายละ 1,000 บาท ถ้าเปิดได้ป้ายดู๋คูณสอง เงินรางวัลของป้ายนั้น และป้ายต่อๆ ไปเงินรางวัลจะถูกคูณสอง และนำมารวมกับเงินรางวัลกับป้ายที่เปิดออกมาก่อนป้ายดู๋คูณสอง โดยเงินรางวัล สูงสุดคือ 100,000 บาท และเงินรางวัลที่ได้จะมอบให้แก่หน่วยงานสาธารณประโยชน์ต่างๆ

รูปแบบแรกจะมี 32 ทีมจาก 32 ชุมชน 32 อำเภอ ทีมละ 3 คน แบ่งเป็น 16 สาย สายละ 2 ทีมมาแข่งขันกันเพื่อหา 1 ชุมชนเพื่อต่อยอดและพัฒนาต่อไป

รูปแบบแรกนั้นใช้ไป 3 ฤดูกาล
มาเฉพาะ ฤดูกาลที่ 3 โดยจะมีโชว์พิเศษจากศิลปินรับเชิญก่อน จากนั้นศิลปินรับเชิญจะให้โจทย์เพลง ก่อนจะเปิดทีมทั้งคู่มาโชว์ร้อง หลังจากนั้นศิลปินรับเชิญจะให้ 50 คะแนน เลือกทีมใดทีมหนึ่งร้องดี

ยกแรกจะเลือกป้ายจาก 8 แผ่นป้ายจากฝังทีมเอง เลือกป้ายได้ศิลปินอะไร เลือกสมาชิกในทีมมาร้อง ซึ่งกรรมการทั้ง 7 คนจะให้คะแนนขณะที่ร้องอยู่ พอร้องครบทั้งคู่ จะมาดูผลคะแนนกันเท่าไร

ต่อมาใน ฤดูกาลที่ 2 และ 3 ได้ปรับกติกาใหม่ คือ ทีมสามารถเลือกป้ายเพลงที่ถนัดร้องได้ และเลือกสมาชิกที่ร้องได้

แตกต่างจะยกแรกคือ ทีมที่ชนะในยกแรกเลือกสมาชิกในทีมที่เหลือมาร้อง ตามเลือกป้ายได้เพลงตามนั้น

หลังจากส่งคนมาในทั้ง 2 ยกแล้ว ยกสุดท้ายคือ คนที่เหลือที่เป็นคนสุดท้ายของทีมที่แพ้ในยกที่ 2 มาร้อง และกรรมการทั้ง 7 คนจะให้คะแนนขณะที่ร้องอยู่ พอร้องครบทั้งคู่ จะมาดูผลคะแนนกันว่าใครชนะ

ช่วงการแสดงตลก โดยระยะแรก นักแสดงตลก ได้อธิบายเล่าเรื่องเกี่ยวข้องของทีมผู้เข้าแข่งขันในแต่ละจังหวัดที่ส่งเข้าแข่งขัน

ต่อมาในวันที่ 1 มกราคม 2555 ได้เปลี่ยนชื่อเป็นช่วง "รอยยิ้มข้างสังเวียน" โดยปรับเปลี่ยนมาเป็นการแสดงตลกในแต่ละตอนแทน ซึ่งมีความยาวประมาณ 5-10 นาที

ต่อมาสุดท้าย ช่วงนั้นก็ถูกยกเลิกใน กิ๊กดู๋สงครามเพลงเงินล้าน ฤดูกาลที่ 3 เป็นต้นมา

ต่อมาได้ปรับโฉมใหม่ในฤดูกาลที่ 4-8 ได้ลดจำนวนทีมให้แข่งขันได้เร็วขึ้น จาก 32 ทีม มาเป็น 16 ทีม ทีมละ 4 คน กรรมการลดเหลือเพียง 5 คน และเพิ่มช่วงใหม่เป็นการเงาเสียง
ในฤดูกาลที่ 4 ทั้ง 2 ทีมจะต้องร้องเพลงจากคำในป้ายที่กำหนดภายในเวลา 5 วินาที โดยกรรมการตัดสินว่าผ่านหรือไม่ ถ้าทีมไหนจำไม่ได้ใน 5 วินาที หรือร้องไม่ถูก และกรรมการตัดสินว่าไม่ผ่าน ทีมนั้นได้ 10 คะแนน

ในตอนที่ 4 ของ ฤดูกาลที่ 4 (25 มีนาคม 2555) ได้เพิ่มสิ่งอุปสรรคให้โหดขึ้นกว่าเดิม

ในตอนที่ 5 ของ ฤดูกาลที่ 4 (1 เมษายน 2555) เปลี่ยนกติกาคือ ทีมฝ่ายตรงข้าม เลือกป้ายสมาชิกจากฝ่ายตรงข้าม(จาก 8 ป้าย) จากนั้น ร้องเพลงให้ได้นานที่สุดบนสิ่งอุปสรรคที่กำหนด(บนวัวกระทิงหรือวิ่งบนรางลู่วิ่ง) โดยจากนับเป็นวินาที ใครร้องได้นานสุด ได้ 10 คะแนน

ในยุค กิ๊กดู๋ สงครามเพลงเงินล้าน ได้เปลี่ยนชื่อช่วงเป็น "กระทิงซิงกิ้งคอนเทสต์" ลดเหลือสิ่งอุปสรรคคือ นั่งบนวัวกระทิง และการแข่งรอบนี้เหลือเพียง 1 รอบ เท่านั้น

จาก 3 คนอยู่ใน"ประชันดวลเพลง" เหลือ 1 คนจากทั้ง 2 ทีมจะมาประชันร้องหนึ่งว่าใคร จะเข้าสู้รอบต่อไป โดยผลตัดสินเป็นคะแนนจากกรรมการทั้ง 5 คน(เหมือนรูปแบบแรก)รวมกับคะแนนจากรอบประชันดวลเพลง

ช่วงที่เปิดโอกาสให้ผู้ชมทางบ้านที่มีเสียงคล้ายกับศิลปิน ในฤดูกาลที่ 4 จะเงาเสียงทีละ 2 คน ซึ่งคนร้องที่เป็นเงาเสียง ร้องเข้าไปที่ตู้ กรรมการทั้ง 5 คน จะกด Like ให้ผู้เงาเสียง ถ้ากรรมการกด Like 3 ใน 5 เสียง จะได้รับเงินรางวัล 2,000 บาท แต่ถ้ากรรมการ 5 คน กด Like ทั้งหมด จะได้รับเงินรางวัล 10,000 บาท และแต่ถ้ากรรมการกดไม่ถึง 3 Like จะโดนแป้งในตู้ทันที

ต่อมาในวันที่ 13 มาราคม 2556 เป็นต้นมา จะมีเจ้าของศิลปินมาเป็นกรรมการด้วย(มาในบางครั้ง รวมทั้งในยุค กิ๊กดู๋ สงครามเพลงเงินล้าน ด้วย) และผู้เงาเสียงทั้ง 2 คนจะเป็นเงาเสียงคนเดียวกัน และตู้ได้เพิ่มเป็น 2 ตู้

กลับมาหลังจากรายการหายไป 1 เดือน กลับมาในรูปแบบเดิม เพิ่มเติมคือแจกเงินให้ชุมชนเป็น 1 ล้านบาท
เปลี่ยนกติกาใหม่เล็กน้อยคือ โดยกรรมการทั้ง 5 คนจะให้กด Like ทีละคน แต่เงินรางวัลเป็นของยุค กิ๊กดู๋ สงครามเพลง เหมือนเดิม และรวมทั้งศิลปินต้นฉบับมาตัดสินด้วย กติกานี้ใช้ตั้งแต่วันที่ 26 กุมภาพันธ์ - 9 เมษายน 2556, และ 21 พฤษภาคม 2556

ต่อมาได้เปลี่ยนกติกาใหม่ในฤดูกาลที่ 2 (ล้านที่ 2) คือ โดยจะมีผู้เข้าแข่งขันสัปดาห์ละ 4 คน แบ่งเป็น 2 คู่ (โดยวันที่ 16 เมษายน 2556 มี 3 คน ต้องหาจับคู่ และคนที่เหลือต้องรอคนที่ชนะรอบแรกมาแข่ง) แต่ละคู่จะเข้าแข่งขันโดยร้องเพลง 1 เพลงของศิลปินประจำสัปดาห์ จากนั้นจะให้กรรมการ 5 ท่านเป็นผู้ตัดสิน โดยยกป้ายว่าพึงพอใจเสียงผู้เข้าแข่งขัน A หรือ B ผู้เข้าแข่งขันคนใดได้คะแนนจากกรรมการมากกว่า จะเข้ารอบต่อไปเพื่อแข่งขันกับผู้ชนะของอีกคู่ จากนั้นจะนำผู้ชนะของแต่ละคู่มาร้องเพลงของศิลปินประจำสัปดาห์ 1 เพลง เมื่อจบเพลงจะให้ศิลปินเจ้าของเพลงเป็นผู้ตัดสินว่าเสียงของผู้เข้าแข่งขันคนใดเสียงเหมือนที่สุด ผู้แพ้ในแต่ละรอบจะโดนแป้ง และผู้เข้าแข่งขันที่ได้คะแนนจากคณะกรรมการหรือเจ้าของเงาเสียงโชว์พิเศษ จากต้นฉบับ ที่ร่วมร้องเพลงกับเงาเสียงในรายการ

ผู้เข้าแข่งขันทั้ง 2 ทีมจะต้องเลือก 1 แผ่นป้ายจากแผ่นป้ายผู้สนับสนุนทั้ง 8 แผ่นป้ายในฝั่งสีแดงและสีน้ำเงินของตนเอง (2 ฝั่งรวมเป็น 16 แผ่นป้าย) เพื่อเปิดชื่อจับคู่ผู้เข้าแข่งขันของฝ่ายตรงข้าม โดยจะเริ่มเป็นการแข่งขันในรอบที่ 1 ส่วนผู้เข้าแข่งขันที่เหลือจะถูกจับคู่เป็นการแข่งขันรอบที่ 2 ต่อไป

หลังจากการแข่งขันกรรมการทั้ง 5 คน มีคนละ 1 คะแนน จะต้องยกป้ายเลือกว่าจะพอใจจังหวัดไหน จังหวัดใดที่ได้คะแนนมากกว่าจะเป็นฝ่ายชนะในแต่ละรอบ และจะได้เก็บคะแนนสะสมไป โดยการ Battle ในรอบที่ 1 จะได้ 5 คะแนน และการ Battle รอบที่ 2 จะได้ 10 คะแนน ซึ่งรวมแล้วคะแนนเต็มในรอบนี้คือ 15 คะแนน

เป็นการแสดงของนักร้องนักดนตรีวงต่าง ๆ มาแสดงก่อนเริ่มการแข่งขันสงครามเพลงเงินล้าน
เปลี่ยนรูปแบบใหม่ให้เร็วขึ้นคือ จะแจกเงินล้านเป็นรายสัปดาห์ เพื่อหาผู้ชนะไปช่วยร่วมกับดารา โดยทีมเป็นชุมชนของจังหวัด 2 ทีม ทีมละ 2 คน ซึ่งทีมที่แพ้และทีมพลาดเงินหนึ่งล้านบาทต้องกลับมา โดยโหวตทาง Facebook

ต่อมาได้ปรับเปลี่ยนเล็กน้อยคือ ตั้งแต่ วันที่ 23 มิถุนายน 2561 เป็นต้นมา ดาราจะมาแข่งด้วย เป็นคนละทีมรวมกับสมาชิกของชุมชนอีก 1 คน

โดยจะมีป้ายของฝังทีมเองทั้ง 8 ป้าย เลือกป้ายคนที่จะร้องในคู่แรก และอีกคู่ไปดวลอีก 1 ยก กรรมการทั้ง 4 คนจะให้คะแนน โดยทั้ง 2 ยก มี 1,000 คะแนน ทีมใดได้คะแนนสูงสุดทั้ง 2 ยก เข้ารอบโบนัส ซุปตาร์เงินล้าน

รอบสุดท้าย(Jackpot)ของ กิ๊กดู๋ ซุปตาร์เงินล้าน จะใช้รูปแบบเกมจากรอบสุดท้ายของ 07 โชว์ ในยุคแรก มาปรับเปลี่ยนใหม่ โดยดาราจะงมหาเหรียญในบ่อตู้ที่มีหีบสมบัติอยู่ ตามเวลากำหนด 45 วินาที โดยก่อนจะเริ่ม ทีมที่เข้ารอบจะได้เลือกป้ายเพิ่มเวลา 2 ป้าย จาก 9 ป้าย โดยมี 30 วินาที 1 ป้าย, 20 วินาที 6 ป้าย และ 10 วินาที 2 ป้ายซึ่งในการงมหาเหรียญนั้น รายการกำหนดว่าหาเหรียญที่มีตราสัญลักษณ์ของรายการเท่านั้น อย่าเจอเหรียญที่ไม่มีตราสัญลักษณ์ ซึ่งเหรียญที่มีตราสัญลักษณ์มีค่าเงินรางวัล 10,000 บาท แต่ถ้าเจอเหรียญที่มีตราสัญลักษณ์ให้ครบ 7 เหรียญ ได้เงินรางวัล Jackpot ให้ชุมชน 1,000,000 บาท แต่ในกรณีที่เมื่อหมดเวลาแล้วไม่สามารถหาเหรียญที่มีตราสัญลักษณ์ของรายการจนเจอ จะได้รับเงินรางวัลปลอบใจไป 10,000 บาท

รอบชิงชนะเลิศ